Huakid okpota'pidsi'bayo o'kidbako'tuyate . Ken konig aratbut Diosen e'manmadika'taj on'pe̱e̱po on'pe̱e̱nig'a nogok nogta' nogta' on'mame'pukepo onte'ti sig sig Diostaj o'noknopo̱e̱batikapo . Kenpa'ti huakka' e'mato̱e̱'ta' on'pakpo sig sig Diostaj o'noknopo̱e̱batikapo . Kenpa'ti hua̱'enda e'durugpakta' on'pakika'po onte'ti Diostaj pakhue' o̱'neapo , nigpe̱e̱hue' o̱'neapo . Diosen kahue'dik o̱'neapo . Ken huakid huadak sorokyo o'kidbako'tuyate . Ken konig aratbut huadaknopo'da Diosba'taj on'peeonhuahuika'po on'nigpeeonhuahuika' . Daka' konig 'urunopo'da on'nigpe̱e̱po batikhue'da huadakda o̱gkika'apo . Kenomey Diosensi'po o̱'ne , huakka'ada on'nopo̱e̱a̱po . Noga̱ suhuignada on'nigpe̱i̱ka' . Noga̱ huakka'mon on'nigpe̱i̱ka' . Noga̱ huakka'nanada on'nigpe̱i̱ka' . — Jesúsa oro' huanigpe̱i̱ka'eritaj mona'uyne .
